recursal/SuperWikiNEXT-32B huggingface dataset:
גנרל חיל הרגלים **פרידריך שולץ** (בגרמנית: **Friedrich Schulz**;‏ 15 באוקטובר 1897 – 30 בנובמבר 1976) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

שולץ נולד ב-15 באוקטובר 1897 בנטקוב, שהשתייכה לאימפריה הגרמנית. בשנת 1914 עם פרוץ מלחמת העולם הראשונה התגייס לצבא הגרמני הקיסרי, והצטרף לרגימנט הרגלים ה-54 (פומרניה ה-7 - פון דר גולץ), ובשנת 1915 הועבר לרגימנט הרגלים ה-58 (פוזן ה-3), וב-26 ביוני 1916 הועלה לדרגת לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה נשאר שולץ ברייכסווהר, ומילא בו תפקידי פיקוד ומטה, וב-10 ביוני 1922 התחתן. ב-1 בספטמבר 1933 מונה שולץ לתפקיד מטה במשרד המלחמה בברלין, וב-1 באוקטובר 1934 מונה למפקד פלוגה ברגימנט הרגלים ה-30. ב-15 באוקטובר 1935 מונה לקצין אג"ם בדיוויזיה ה-23, וב-1 בינואר 1936 הועלה לדרגת מיור. ב-12 באוקטובר 1937 מונה לתפקיד מטה ב־OKW, וב-1 בפברואר 1939 הועלה לדרגת אוברסט לוטננט.

### מלחמת העולם השנייה

עם פרוץ המלחמה היה שולץ בתפקיד מטה ב־OKW, וב-20 באפריל 1940 מונה שולץ לקצין אג"ם הקורפוס ה-43. שולץ השתתף עם הקורפוס במערכה על צרפת כחלק מהארמייה התשיעית במסגרת קבוצת ארמיות A, וב-1 באפריל 1941 הועלה לדרגת אוברסט. במהלך מבצע ברברוסה לחם שולץ עם הקורפוס כחלק מהארמייה הרביעית ולאחר מכן כחלק מהארמייה השנייה במסגרת קבוצת ארמיות מרכז, ובמהלך הקרב על מוסקבה לחם שולץ עם הקורפוס כחלק מהארמייה הרביעית ומארמיית הפאנצר השנייה לסירוגין. ב-29 במרץ 1942 קיבל שולץ על פעולותיו את עיטור צלב האבירים של צלב הברזל, וב-12 במאי 1942 מונה לראש מטה הארמייה ה-11. ב-1 ביולי 1942 הועלה לדרגת גנרל מיור, וב-21 בנובמבר 1942 מונה לראש מטה קבוצת ארמיות דון. ב-12 בפברואר 1943 שונה שמה של קבוצת הארמיות לקבוצת ארמיות דרום ושולץ מונה לראש המטה, וב-1 במרץ 1943 פרש מתפקידו. ב-1 במאי 1943 מונה שולץ למפקד דיוויזיית היגר ה-28, שהייתה חלק מהקורפוס ה-26 במסגרת הארמייה ה-18, וב-1 ביולי 1943 הועלה לדרגת גנרל לוטננט. ב-25 בנובמבר 1943 מונה שולץ למפקד קורפוס הפאנצר ה-3, שהיה חלק מהארמייה השמינית במסגרת קבוצת ארמיות דרום, וב-8 בפברואר 1944 מונה למפקד הקורפוס ה-59, שהיה חלק מארמיית הפאנצר הרביעית ולאחר מכן חלק מארמיית הפאנצר הראשונה במסגרת קבוצת ארמיות דרום. על פעולותיו בקרבות קיבל שולץ תוספת עלי אלון לעיטור צלב האבירים של צלב הברזל, וב-22 במרץ מונה למפקד קורפוס הפאנצר ה-46, שהיה חלק מארמיית הפאנצר הראשונה במסגרת קבוצת ארמיות דרום, ולאחר מכן במסגרת קבוצת ארמיות דרום אוקראינה. ב-1 באפריל 1944 הועלה לדרגת גנרל חיל הרגלים, וב-25 ביולי 1944 מונה שולץ למפקד הארמייה ה-17 שהייתה חלק מקבוצת ארמיות צפון אוקראינה שהפכה ב-23 בספטמבר לקבוצת ארמיות A. על פעולותיו בקרבות בשלזיה העילית, קיבל שולץ ב-26 בפברואר 1945 תוספת חרבות לעיטור צלב האבירים של צלב הברזל. ב-5 באפריל 1945 מונה שולץ למפקד קבוצת ארמיות G, ופיקד עליה עד לפירוקה על ידי אלברט קסלרינג בסוף אפריל. ב-30 באפריל מונה למפקד קבוצת ארמיות C, אך למחרת הוחלף בידי גנרל הנס רטיגר. ב-3 במאי מונה שוב למפקד קבוצת ארמיות G בבוואריה, וב-6 במאי נכנע בראש כוחותיו לאמריקנים.

### לאחר המלחמה

אשתו של שולץ מתה בשנת 1945, ואילו הוא שוחרר מהשבי ב-30 במרץ 1948, וב-16 באוקטובר אותה שנה התחתן עם אשתו השנייה. לאחר שחרורו התגורר שולץ בפרוידנשטאדט עד למותו ב-30 בנובמבר 1976.

קישורים חיצוניים
----------------

* פרידריך שולץ באתר lexikon-der-wehrmacht בגרמנית
**השיר הלאומי** (בליטאית: **Tautiška giesmė**) הוא **ההמנון הלאומי של ליטא**. השיר, אשר ידוע גם בשם "ליטא, המולדת שלנו" על פי מילותיו הראשונות, נכתב על ידי ד"ר וינצס קודירקה (אנ') בשנת 1898 והפך להמנון הלאומי של ליטא בשנת 1919. בשנת 1992, עם קבלת העצמאות המחודשת לאחר התפרקות ברית המועצות, אומץ ההמנון בשנית בחוקת ליטא.

היסטוריה
--------

השיר "ליטא, המולדת שלנו" נכתב בתקופה שבה ליטא הייתה תחת שלטון האימפריה הרוסית. מחבר השיר, וינצס קודריקה, היה באותה העת סטודנט לרפואה באוניברסיטת ורשה ובעל טור בעיתון "וארפאס" (אנ'). במסגרת כתיבתו לעיתון, רשם קודריקה את חזונו באשר לאופיה של ליטא, דבר שהפך מאוחר יותר לשיר "ליטא, המולדת שלנו". בשנת 1898, בעודו חולה בשחפת הלחין קודריקה את השיר, אשר פורסם יחד עם הלחן ב"וארפאס" בספטמבר של אותה שנה. לאחר מותו של קודריקה בשנת 1899, נוגן השיר לראשונה בקונצרט בסנקט פטרבורג, ושש שנים לאחר מכן, נוגן ההמנון לראשונה על אדמת ליטא במהלך האספה הגדולה של וילנה.

בשנת 1919, שנה לאחר הכרזת העצמאות של ליטא, התקבל השיר כהמנון הלאומי של המדינה, וזאת עד לסיפוחה של ליטא לברית המועצות במהלך מלחמת העולם השנייה. בשנת 1950 הוחלף ההמנון בהמנון הרפובליקה הסובייטית של ליטא.

בשנת 1992 אושרה חוקת ליטא, ובה נקבע בסעיף 19 כי "השיר הלאומי" הוא ההמנון הלאומי של ליטא. החוק האחרון בנוגע להמנון הלאומי נחקק בשנת 1999 שם נקבעו מילות ההמנון וכן נהלים באשר לשימוש בהמנון.

מילות השיר
----------

| תרגום לעברית | ליטאית |
| --- | --- |
| ליטא, המולדת שלנו,
ארץ הגיבורים,
תני לבנייך לשאוב כוח
מהעבר.

שילדייך ילכו
רק בדרך הטובה,
תני להם לעבוד לטובתך
ולרווחת העם.

תני לשמש לחסל
את הצל של ליטא,
ושהאור והאמת
ילכו בעקבותינו.

שהאהבה של ליטא
תבער בלב שלנו,
ולטובת ליטא
תני לאחדות לפרוח! | Lietuva, Tėvyne mūsų,
Tu didvyrių žeme,
Iš praeities Tavo sūnūs
Te stiprybę semia.

Tegul Tavo vaikai eina
Vien takais dorybės,
Tegul dirba Tavo naudai
Ir žmonių gėrybei.

Tegul saulė Lietuvoj
Tamsumas prašalina,
Ir šviesa, ir tiesa
Mūs žingsnius telydi.

Tegul meilė Lietuvos
Dega mūsų širdyse,
Vardan tos Lietuvos
Vienybė težydi! |

מדיה
----

|  |  |
| --- | --- |
|  | מנגינת המנון ליטא  |
| לעזרה בהפעלת הקובץ |

ראו גם
------

* דגל ליטא
* סמל ליטא

קישורים חיצוניים
----------------

ויקישיתוף מדיה וקבצים בנושא **המנון ליטא** בוויקישיתוף
* המנון ליטא באתר הפרלמנט הליטאי. בדף מופיע קישור לתווי ההמנון. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 228e22be-000a-4d00-a598-2f93f1773356

 |
גנרל **פרידריך-קרל קרנץ** (בגרמנית: **Friedrich-Carl Cranz**;‏ 14 בנובמבר 1886 – 24 במרץ 1941), היה מפקד בורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

קרנץ נולד ב-14 בנובמבר 1886 בקולם, ובשנת 1905 הוא התגייס לצבא הגרמני הקיסרי, והצטרף לרגימנט הרגלים ה-113 (באדן ה-5), עמו לחם במהלך מלחמת העולם הראשונה. בשנת 1914 הוא הועלה לדרגת אובר לוטננט, ובשנת 1915 הוא הועלה לדרגת האופטמן. בשנת 1916 הוא מונה למפקד פלוגה, ולקראת סוף המלחמה הוא מונה לקצין מטה בדיוויזיית המילואים ה-45. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף קרנץ לרייכסווהר, ומילא בו תפקידי פיקוד ומטה. ב-1 בנובמבר 1928 הוא הועלה לדרגת מיור, וב-1 בנובמבר 1930 הוא מונה למפקד הגדוד ה-3 ברגימנט הרגלים ה-14 (וירטמברג). ב-1 באפריל 1933 הוא הועלה לדרגת אוברסט לוטננט, וב-1 באפריל 1935 הוא הועלה לדרגת אוברסט. ב-1 באוגוסט 1936 הוא מונה לראש מחלקה במשרד-הצבא, וב-1 ביוני 1938 הוא הועלה לדרגת גנרל מיור.

### מלחמת העולם השנייה

עם פרוץ המלחמה מונה קרנץ למפקד הדיוויזיה ה-18, ופיקד עליה במהלך המערכה בפולין, כחלק מהקורפוס ה-11, במסגרת הארמייה העשירית. במהלך המערכה על צרפת לחם קרנץ עם הדיוויזיה כחלק מהקורפוס ה-4 במסגרת הארמייה השישית, ולאחר מכן כחלק מהקורפוס ה-10 במסגרת הארמייה ה-18, ובשלב השני כחלק מקורפוסים שונים במסגרת הארמייה השישית, וב-29 ביוני 1940 הוענק לו על פעולותיו עיטור צלב האבירים של צלב הברזל. ב-1 ביולי 1940 הוא הועלה לדרגת גנרל לוטננט, ופיקד על הסבת הדיוויזיה לדיוויזיה ממונעת בסתיו אותה שנה, אולם ב-24 במרץ 1941 הוא נהרג בתאונת אימונים בנויהאמבר על הקוויז.

קישורים חיצוניים
----------------

* פרידריך-קרל קרנץ באתר lexikon-der-wehrmacht בגרמנית
**פרידריך אוגוסט פון קולבאך** (בגרמנית: **Friedrich August von Kaulbach**‏; 2 ביוני 1850 – 26 בינואר 1920) היה צייר גרמני. הוא היה בנו של צייר ההיסטוריה פרידריך קולבאך ומפורסם בזכות דיוקנאותיו הדקורטיביים והנלהבים של החברה הנשית בעיקר בסגנון הצרפתי של המאה ה -19.

ביוגרפיה
--------

פרידריך אוגוסט פון קולבאך למד בבית הספר המלכותי לאמנויות יישומיות בנירנברג (אצל אוגוסט פון קרלינג וקרל ראופ) ולאחר מכן אצל אביו פרידריך קולבאך. בשנת 1871 עבר למינכן. הוא התאמן בציור באקדמיה במינכן עם וילהלם פון דיץ והפך שם למורה לציור בעצמו בשנת 1883.

יחד עם פרנץ פון לנבאך ופרנץ פון שטוק, הוא היה אחד מחשובי הציירים במינכן והפך לאחד מציירי הדיוקנאות הגרמניים שהרוויחו טוב. הדיוקנאות שלו היו בעיקר מוזמנות, ומתארות כמעט אך ורק את חברי המעגל החברתי הגרמני והאמריקאי הגבוהים ביותר. בתמונתו ״קרנבל הילדים״, המציג את חמשת ילדי משפחת פרינגסהיים, מראה את קטיה מאן (שמאל קיצוני) כילדה. לתומאס מאן הייתה רפרודוקציה של התמונה תלויה בחדרו הרבה לפני שפגש את אשתו לעתיד.

הוא שהה זמן מסוים בפריז. בשנת 1886 מונה למנהל האקדמיה במינכן. הוא היה גם חבר באקדמיה לאמנויות בברלין. בתו האחת הייתה נשואה לפסל טוני שטדלר, בתו מתילדה התחתנה עם הצייר מקס בקמן בשנת 1925.

בשנת 1929 אלמנתו של קולבאך הוציאה את אוסף האמנות שלו למכירה פומבית על ידי הסניף במינכן של סוחר האמנות הנודע הוגו הלבינג בווילה קולבאך במינכן. אוגוסט ליבמן המאייר כתב את הקדמה לקטלוג המכירות הפומביות.

בין אחיו נמנים הצייר זיגמונד קולבאך (1854-1894), ואחיו למחצה הצייר אנטון קולבאך.

בשנת 1893 בנה הצייר את וילת קולבאך באולשטאדט, בבוואריה עילית, ששימשה אותו כמעון קיץ שני עד מותו. המקום הפך למוזיאון מאז יולי 1997, המציג כ -30 ציורים ו -25 רישומים מאת קולבאך. חדר הסטודיו וחדר הלימוד נגישים ונשמרים במצבם המקורי.

קולבאך תיעד את העולם האמנותי של תקופתו עם מספר רב של רישומים. הוא מצא מוטיבים בולטים במיוחד בקרב חברי קבוצת האמנים אלוטריה, שהוקמה על ידי פרנץ פון לנבאך ככוח נגד אמנים "מבוססים" במינכן. פרנץ פון לנבאך עצמו התמסד במהרה.

גלריה
-----

* קרנבל הילדיםקרנבל הילדים
* חגיגה משפחתיתחגיגה משפחתית
* גרמניהגרמניה
* בארקדיהבארקדיה
* אלכסנדרה איזיפובנהאלכסנדרה איזיפובנה
* משפחת הציירמשפחת הצייר
* דיוקן עם כובעדיוקן עם כובע

קישורים חיצוניים
----------------

ויקישיתוף מדיה וקבצים בנושא **פרידריך אוגוסט פון קולבאך** בוויקישיתוף

הערות שוליים
------------

1. ↑  Deutsche Biographie, Kaulbach, Friedrich August Ritter von - Deutsche Biographie, www.deutsche-biographie.de (בגרמנית)
2. ↑  Kaulbach, Friedrich August von; Zeitraum: 1883–1891.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411010705171
* BnF: cb14970980p (data)
* CiNii: DA10239599
* GND: 118560743
* ISNI: 0000 0000 8118 9490
* KulturNav: 6ef51e5a-7de0-4216-8ebd-ceb5269e15e8
* LCCN: n81010957
* NKC: xx0071591
* NTA: 072861444
* RKD: 43648
* SELIBR: 358033
* SNAC: w6mg9dsx
* SUDOC: 069051135
* ULAN: 500002970
* VIAF: 39650116
* WorldCat: lccn-n81010957

 |
**דנוטה קלייזינגר** (נולדה בשם **דנוטה צ'לאפינסקה**, בגרמנית: **Danuta Kleisinger**;‏ 29 במאי 1924 – 27 באוגוסט 2017) הייתה חסידת אומות העולם אוסטרית ואזרחית כבוד של מדינת ישראל.

ביוגרפיה
--------

דנוטה קלייזינגר נולדה דנוטה צ'לאפינסקה בבידגושץ' בפולין.

הצלה בשואה
----------

בשנת 1942 נכלא יוז'ק פרזמן עם אמו שיינה בגטו ורשה. לפני המלחמה, אמה של דנוטה הייתה חברה של שיינה פרזמן ויוז'ק בנה היה חבר של דנוטה. לאחר הקמת הגטו דנוטה הבריחה אוכל וכסף עבור משפחת פרזמן לגטו ובכך סיכנה את חייהם וחייה.

ארוסה של דנוטה אוולד קלייזינגר שירת לאחר כיבוש פולין כקצין בוורמאכט הגרמני בתחנת הרכבת בוורשה. בסיועו של אוולד, דנוטה סיפקה ליוז'ק ויוסף קורמרזין תעודות ארי מזויפות ואישורי נהיגה. לפני התקוממות הגטו והרסו באפריל 1943 יוז'ק פרזמן וחברו יוסף קורמרזין ברחו בעזרת קלייזינגר לצד הארי של העיר. דנוטה הסתירה אותם בידיעתו ובהסכמתו של ארוסה, הקצין אוולד קלייזינגר, שלושה שבועות בדירתה. היא גם הצילה את אמו של יוז'ק, שיינה פרזמן. לאחר מכן יוז'ק ויוסף שהו בבית הוריו של אוולד בווינה. הם התחזו לעובדים חקלאיים נוצרים פולנים. המשפחה סיפקה אוכל ומצרכים חיוניים אחרים, והם חיו כבני משפחת קלייזינגר עד סוף המלחמה.

לדנוטה ואוולד קלייזינגר הוענק אות חסיד אומות העולם.

קישורים חיצוניים
----------------

* קלייזינגר&ind=0 דנוטה קלייזינגר, באתר "יד ושם" (באנגלית)

הערות שוליים
------------

1. ↑  "† Danuta Kleisinger". *Trauerportal* (בגרמנית). נבדק ב-2017-11-30.
2. 1 2  John O'Hanlon "Danuta Kleisinger, Poland" The International Raoul Wallenberg Foundation
**ארנסטו אנטוניו פאריאס** (בספרדית: **Ernesto Antonio Farías**; נולד ב-29 במאי 1980 בטרנקה לאוקן שבפרובינציית בואנוס איירס, ארגנטינה) הוא כדורגלן עבר ארגנטינאי ששיחק כחלוץ. פאריאס מכונה **אל טקלה** ("המפתח" בספרדית).

קריירה
------

פאריאס החל לשחק באסטודיאנטס לה פלאטה בגיל צעיר. הוא ערך את הופעת הבכורה בליגה ב-1997 והפך לאחד החלוצים הטובים בליגה ובתולדות המועדון. הוא סיים כמלך השערים של אפרטורה 2003 עם 12 שערים. הוא שיחק במדי הקבוצה עד שנת 2004 וכבש עבור הקבוצה 95 שערים ב-205 הופעותיו במדי הקבוצה בליגה. יכולת ההבקעה המרשימה שלו הביאה את פלרמו מהליגה האיטלקית לרכוש את כרטיסו. הוא אכזב באיטליה ולא הצליח לכבוש ב-13 משחקיו במדי הקבוצה. לאחר תקופה קצרה במועדון, חזר פאריאס לארגנטינה והצטרף לריבר פלייט.

עם החזרה לליגה הארגנטינאית שב פאריאס לגלות יכולת גבוהה, הוא הפך לאחד השחקנים החשובים של הקבוצה וכבש עבורה 42 שערים. ב-2007 ניסתה טולוקה המקסיקנית להחתימו. אף על פי ששני הצדדים הגיעו להסכמה, שינה פאריאס את דעתו ובחר להצטרף לפורטו איתה חתם על חוזה לארבע שנים. בעונת הבכורה שלו בקבוצה כבש פאריאס 6 שערים ב-16 משחקים וזכה עם הקבוצה באליפות.

ביולי 2010 חתם לשלוש שנים בקבוצה הברזילאית קרוזיירו, הבקיע את שער הבכורה במועדון ב-9 ביוני נגד פלמיירס בניצחון 3-2. בינואר 2012 הושאל לקבוצה הארגנטינאית אינדפנדיינטה. ב-2014 נמכר לדאנוביו מליגת העל האורוגוואית וב-2015 לאמריקה קאלי מהליגה השנייה בקולומביה.

פאריאס ערך את הופעתו היחידה במדי הנבחרת הארגנטינאית ב-3 בספטמבר 2005 במשחק מול פרגוואי במסגרת מוקדמות מונדיאל 2006.

תארים
-----

* **אסטודיאנטס לה פלאטה** - **מלך שערים** (אפרטורה 2003)
* **פורטו** - אליפות (2007/08), (2008/09)

קישורים חיצוניים
----------------

ויקישיתוף מדיה וקבצים בנושא **ארנסטו פאריאס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* דף השחקן באתר הרשמי של פורטו
**פרנסואה קופה** (בצרפתית: **François Coppée**; ‏26 בינואר 1842 – 23 במאי 1905) היה משורר, מחזאי וסופר צרפתי.

ביוגרפיה
--------

פרנסואה אדוארד ז'ואקן קופה נולד בפריז לאב שהיה עובד מדינה. אחרי שלמד בבית הספר התיכון סנט-לואי עבד כפקיד במשרד המלחמה הצרפתי. הוא החל להתפרסם כמשורר שהשתייך לאסכולת הפארנאס בשירה הצרפתית. חרוזיו הראשונים נכתבו ב-1864 ומחזהו הראשון ב-1869. מחזה זה בשם "עובר אורח" שהוצג לראשונה בתיאטרון אודיאון בפריז, הביא לשחקנית שרה ברנאר את אחת מהצלחותיה הראשונות.

מאוחר יותר כתב את המחזות "עשה את חובתך" (1871) ו-"תכשיטי הגאולה" (1872). מחזות אלה שנכתבו בהשפעת מלחמת צרפת–פרוסיה זכו להצלחה בציבור. אחרי ששימש כספרן בספריית הסנאט הצרפתי, נבחר ב-1878 לתפקיד מנהל הארכיב של להקת קומדי פראנסז - תפקיד שבו שימש עד 1884 כאשר נבחר לחבר האקדמיה הצרפתית.

החרוזים והפרוזה של פרנסואה קופה מבטאים רגשות פטריוטיים, שמחת אוהבים צעירים וחמלה על העניים. הוא כתב אוטוביוגרפיה המשקפת את תקופת נעוריו כאשר חלם להפוך למשורר ולסופר. בספרו "הייסורים הטובים" (1898) הוא מתאר את מחלתו שכמעט גרמה למותו - מה שגרם לו להיכנס בבריתה של הכנסייה הקתולית. מבחינה פוליטית הוא השתייך לחלק הקיצוני של התנועה הלאומית הצרפתית ובז לדמוקרטיה. במשפט דרייפוס היה מראשי המצדדים בהרשעתו בדין כבוגד.

בהקדמה להוצאה הראשונה של לקט שיריו "מחברת אדומה" פרנסואה קופה מגדיר את תפקידיו של המשורר: "מטרתנו המשוררים, איננה לעסוק במה שכבר הושג, אלא במה שעתיד לבוא. על המשורר לחלום על כתיבת חרוזים מושלמים, ואחרי שמסר את החומר להדפסה עליו להיות משוחרר מכל דאגה, כמו עלים מתים של הסתיו שעבר."

פרנסואה קופה מת בפריז ב-1905.

הוא כתב 12 קובצי שירה, 15 מחזות ו- 14 סיפורים, רומנים ונובלות. הייתה לו הצלחה רבה בקרב הציבור של תקופתו, אך אחרי מותו יצירתו נשכחה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פרנסואה קופה** |

* פרנסואה קופה, באתר אנציקלופדיה בריטניקה (באנגלית)
* כתבי פרנסואה קופה בפרויקט גוטנברג (באנגלית)
* פרנסואה קופה, באתר "Find a Grave" (באנגלית)
* פראנסואה יואכים אדואר קופה, דף שער בספרייה הלאומית
* כתבי פרנסואה קופה בפרויקט בן-יהודה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260182105171
* BIBSYS: 90825723
* BNE: XX915319
* BnF: cb11897612w (data)
* CANTIC: a10583294
* CiNii: DA06170513
* GND: 118670042
* ICCU: LO1V059044
* ISNI: 0000 0001 2130 911X
* LCCN: n83024201
* LNB: 000068888
* The Léonore id LH//585/63 is not valid.
* MusicBrainz: e38762b3-55a8-4ade-9e8c-fdc46a666a31
* NDL: 00520850
* NKC: jn19990001492
* NLA: 35031094
* NLG: 125296
* NLK: KAC201115154
* NSK: 000086693
* NTA: 06983704X
* RERO: 02-A003134426
* SELIBR: 273230
* SNAC: w6765dzg
* SUDOC: 026798387
* Trove: 803918
* VcBA: 495/84871
* VIAF: 46759181
* WorldCat: lccn-n83024201

 |
**הפלורידיאנס** (באנגלית: **The Floridians**) הייתה קבוצת כדורסל מהעיר מיאמי, פלורידה, אשר שיחקה בליגת ה-ABA בין השנים 1967–1972. הוקמה במיניאפוליס בשם "**מינסוטה מאסקיז**", ובין השנים 1968–1970 נקראה "**מיאמי פלורידיאנס**".

היסטוריה
--------

הקבוצה הוקמה בשנת 1967 בעיר מיניאפוליס שבמינסוטה, בשם "מינסוטה האסקיז", כאחת מ-11 הקבוצות המקוריות של ליגת ה-ABA. המאמן הראשון של הקבוצה היה ג'ים פולארד, אשר בעברו שיחק במיניאפוליס לייקרס לצד קומישינר ה-ABA ג'ורג' מייקן. בעונת הבכורה של הליגה השיגו המאסקיז את מאזן הניצחונות השני בטיבו בליגה (50–28), והעפילו לגמר האזור המזרחי בפלייאוף, בו הפסידו מול פיטסבורג פייפרס. כוכב הקבוצה היה הסנטר מל דניאלס, אשר זכה בתואר רוקי העונה, ולצדו בלטו שחקני האולסטאר דוני פרימן ולס האנטר. על אף הצלחתה באותה עונה, איבדה הקבוצה כ-400,000 דולר בגין תפוסת קהל נמוכה.

במאי 1968 עבר המועדון למיאמי שבפלורידה, ושינה את שמו ל"מיאמי פלורידיאנס". על מנת לשלם את החובות שצברה, מכרה הקבוצה את מל דניאלס לאינדיאנה פייסרס, אותה הוביל בשנים הבאות ל-3 זכיות באליפות ה-ABA. בהיעדרו של דניאלס, הוליך פרימן את מיאמי להעפלה נוספת לגמר המזרח, אולם הקבוצה הפסידה מול הפייסרס בתוצאה 1–4.

לקראת עונת 1970/1971 החליטה הקבוצה לשנות את שמה ל"הפלורידיאנס", ולארח את משחקיה הביתיים במספר ערים שונות בפלורידה, בהן מיאמי, טמפה, וסט פאלם ביץ' וג'קסונוויל. באותה פגרת משחקים החליפה הקבוצה את כל שחקני הסגל, ובינואר 1971 אף החליפה את המאמן הראשי, ומינתה לתפקיד את בוב באס. בעונות 1971 ו-1972 רשמו הפלורידיאנס מאזן כולל של 73 ניצחונות ו-95 הפסדים, ובשתיהן הודחה מהפלייאוף כבר בסיבוב הראשון. השחקנים המובילים של הקבוצה באותן שנים היו שלושת הגארדים מאק קלווין, וורן ג'באלי ולארי ג'ונס.

ביוני 1972, לאחר שהנהלת הקבוצה והליגה לא הצליחו להעביר את המועדון לעיר אחרת, התפרקה הקבוצה.

מאזנים לפני עונה
----------------

| עונה | שם | מאמן | ניצחונות | הפסדים |  % ניצחונות | פלייאוף |
| --- | --- | --- | --- | --- | --- | --- |
| 1967/1968 | מינסוטה מאסקיז | ג'ים פולארד | 50 | 28 | 64.1% | הפסד בגמר המזרח |
| 1968/1969 | מיאמי פלורידיאנס | ג'ים פולארד | 43 | 35 | 55.1% | הפסד בגמר המזרח |
| 1969/1970 | מיאמי פלורידיאנס | ג'ים פולארד, הרולד בליטמן | 23 | 61 | 27.4% | — |
| 1970/1971 | הפלורידיאנס | הרולד בליטמן, בוב באס | 37 | 47 | 44.0% | הפסד בחצי גמר המזרח |
| 1971/1972 | הפלורידיאנס | בוב באס | 36 | 48 | 42.9% | הפסד בחצי גמר המזרח |

קישורים חיצוניים
----------------

* סיכום העונות של המועדון, באתר Basketball-reference.com

הערות שוליים
------------

1. ↑  הסטטיסטיקות של מינסוטה בעונת 1967/1968, באתר basketball-reference.com
2. ↑  מינסוטה מאסקיז, באתר remembertheaba.com
3. 1 2  מיאמי פלורידיאנס, באתר remembertheaba.com

| קבוצות ליגת ה-ABA |
| --- |
| 

|  |
| --- |
| אינדיאנה פייסרס • דנוור נאגטס • הפלורידיאנס • וירג'יניה סקוויירס • יוטה סטארס • ממפיס סאונדס • ניו יורק נטס • סן אנטוניו ספרס • סן דייגו סיילס • ספיריטס אוף סנט לואיס • פיטסבורג קונדורס • קנטקי קולונלס |

 |
|  |  |
| --- | --- |
|  |  |
| מילת הספירה הכללית 'gè'. במנדרינית, בכתב מפושט ובכתב מסורתי. |

**מילות ספירה** (סינית מסורתית - 量詞, סינית מפושטת - 量词, תעתיק פין-יין - liàngcí) הן מילים מיוחדות בשפות הסיניות הבאות לפני שם עצם במשפט ומשמשות כמגדיר (דטרמינטור) להשתייכותו של שם העצם לקטגורית עצמים מסוימת ולכמותו. מילות הספירה התפתחו מיחידות מידה שונות ושמות עצם כלליים בסינית הקלאסית העתיקה, ומשמעותן כיום היא לספירה כמותית של עצמים (כמו יחידות מטריות לספירת מידות), כשלכל קטגוריית עצמים מסוימת - מילת ספירה לעצמה. כך למשל במשפט 三把椅子 (שלושה כיסאות) המילה 把 (שמשמעותה המקורית היא 'ידית') משמשת כמילת ספירה לקטגוריית העצמים בעלי ידית (אליה משתייכים גם כיסאות). לכן תרגום של כל מורפמה כשלעצמה (אך לא תרגום מילולי) יהיה 'שלוש ידיות - כיסאות'. מאחר שכללי הדקדוק הסיני דורשים התייחסות כמותית גם לעצם יחיד (השוה a chair באנגלית) הרי שמילות ספירה לעצם - יחיד יכולות להחשב אף כצורה מסוימת של יידוע.  

לעצמים שאינם משתייכים דקדוקית לאף אחת מקטגוריות מילות הספירה משמשת מילת הספירה הכללית 个 (בכתב מסורתי - 個) הנהגית כ-'גִה' במנדרינית. בנוסף, יכולה מילת ספירה זו לשמש במקומה של כל מילת ספירה אחרת, אך במקרים מסוימים הפיכה מסוג זה אינה מקובלת תרבותית.
**אנדרה בושאן** (בצרפתית: **André Bauchant**; ‏ 24 באפריל 1873 - 12 באוגוסט 1958) היה צייר נאיבי. הוא נודע בעיקר כצייר של פרחים ותמונות נוף, עם דמויות שזוהו לעיתים קרובות כשייכות למיתולוגיה ולהיסטוריה קלאסית.

ביוגרפיה
--------

בושאן נולד בשאטו-רנו, אינדרה-אה-לואר. כבן לגנן, החל לעסוק במקצוע של אביו, והתקדם להחזקת משתלה. ב-1914 גויס למלחמת העולם הראשונה. במהלך שירותו הצבאי התגלה כשרון הציור שלו והוא שובץ כשרטט-מפות. אחרי שחרורו בשנת 1919 מצא את המשתלות שלו הרוסות. הוא ואשתו העתיקו מושבם לאוזונר-אן-טוריין, שם מצא עבודה בחוות מקומיות. בהשראת הסביבה הכפרית, התמסר בגיל 45 לקריירה של צייר.

רבות מיצירותיו המוקדמות מתארות נושאים מכתבי הקודש או מן המיתולוגיה. התערוכה הראשונה שלו התקיימה ב-1921 בסלון ד'אוטומן, שם הציג תמונה גדולה בשם "אוליסס והסירנות" ועוד שמונה ציורים. לה קורבוזיה ואמדה אוזנפאן כתבו מאמר עליו לז'ורנל ל'אספרי נובו ב-1922, וקורבוזיה היה לאספן חשוב של יצירותיו. ב-1927 הזמין דיאגילב את בושאן לעצב תפאורות לאפולו מוליך המוזות של סטרווינסקי.

מכאן ואילך, היו נושאי הציור התדירים ביותר של בושאן טבע דומם עם פרחים ונופים עם דמויות. ב-1937 נכללו ציוריו בתערוכה "Maîtres Populaires de la Réalité", שנדדה בפריז, ציריך ולונדון. בשנים 1938–1939 הוצגה גרסה של אותה תערוכה בשמונה מוזיאונים בארצות הברית, החל במוזיאון לאמנות מודרנית בניו יורק. ב-1949 העלתה גלרי שרפנטייה תערוכת רטרוספקטיבה של 215 מיצירותיו בפריז.

לדברי היסטוריונית האמנות נדין פואילו, "הטיפול של בושאן בדמויות, הקפואות בתנוחות שמרמזות לאי-נוחות מסוימת וכמו עטופות בעלווה, מלמד על איכות פיוטית ומסתורית, המזכירה לעיתים ציורים מימי הביניים. רושם זה הודגש עוד יותר בשימוש שעשה בצבעים לא-מזוגגים כמו בפרסקאות מן המאה ה-15 (Quattrocento) ובחוש צבע דומה לזה של ג'וטו."

קישורים חיצוניים
----------------

* ביוגרפיה של אנדרה בושאן, גלריה טייט
* ציורים של אנדרה בושאן
* ארטוק, ביוגרפיה וציורים של אנדרה בושאן

* Tate collection
* MoMA collection
* Artnet

הערות שוליים
------------

1. ↑  ארטוק, ביוגרפיה וציורים של אנדרה בושאן
2. ↑  Nadine Pouillon, Bauchant, André, Grove Art Online (in Oxford Art Online), Oxford University Press, ‏2003 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520891505171
* BnF: cb120435142 (data)
* GND: 119471620
* ISNI: 0000 0001 2123 0161
* LCCN: n50005406
* NDL: 00519856
* NTA: 260112305
* RKD: 5061
* SNAC: w6cg151z
* SUDOC: 067057039
* ULAN: 500003676
* VIAF: 19695685
* WorldCat: lccn-n50005406

 |
**העשור השני של המאה ה-3** הוא העשור שהחל ב-1 בינואר 210 והסתיים ב-31 בדצמבר 219.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

#### סכסוכים לאומיים ואזוריים

#### אירועים פוליטיים משמעותיים

* 217 - קליקסטוס הראשון יורש את זפירינוס על כס האפיפיור
* 219 - רב מתיישב בבבל, מתחילה תקופת האמוראים.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו. 
קרקלה
* 217 - נרצח הקיסר הרומי קרקלה.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור השני של המאה ה-3** בוויקישיתוף

| עשורים במאה ה-3 |
| --- |
|  | << • 200–209 • 210–219 • 220–229 • 230–239 • 240–249 • 250–259 • 260–269 • 270–279 • 280–289 • 290–299 • >> |
**אנדרה גריי** (באנגלית: **Andre Gray**; נולד ב-26 ביוני 1991 בוולברהמפטון שבאנגליה) הוא כדורגלן ג'מייקני המשחק בעמדת החלוץ באריס סלוניקי ובנבחרת ג'מייקה.

קריירת מועדונים
---------------

אנדרה גריי התחיל להתאמן בכדורגל במסגרת האקדמיה לנוער של וולברהמפטון וונדררס. בשנת 2009 הוא חתם על החוזה המקצועי הראשון. לאחר משחק במספר קבוצות בליגות נמוכות הוא הגיע ללוטון טאון בתחילה בהשאלה ובהמשך כשקחן של המועדון. בהיותו בלוטון טאון בעונת 2013/14 הוא היה מלך השערים של הליגה עם 25 כיבושים ועזר לקבוצתו לעלות לליגת משנה. בשנת 2014 הוא עבר לברנטפורד. במהלך העונה הוא כבש 18 שערים ב-50 משחקים ועזר לקבוצתו להגיע למשחקי פלייאוף. ב-21 באוגוסט 2015 הוא עבר לברנלי עם חוזה ל-3 שנים תמורת 9 מיליון פאונד. בסיום העונה הקבוצה זכתה בפוטבול ליג צ'מפיונשיפ וגריי זכה בתואר מלך השערים של העונה עם 25 שערים.

ב-13 באוגוסט 2016 גריי לראשונה שיחק בפרמייר ליג. בשנת 2017 הוא עבר לווטפורד תמורת 18.5 מיליון פאונד. בעונת 2018/19 הוא הגיע עם קבוצתו לגמר גביע ה-FA. לאחר מספר עונות במועדון בשנת 2021 הוא עבר לקווינס פארק ריינג'רס.

ב-3 ביולי 2022 חתם באריס סלוניקי.

אנדרה גריי נשוי לזמרת לי-אן פינוק גם היא גדלה באנגליה אך בעלת שורשים מאיים הקריביים.

קריירה בינלאומית
----------------

אדנרא גריי נולד להורים בעלי שורשים מג'מייקה ולכן יכול לשחק עבורה. לאחר השתתפות במספר משחקים של נבחרת משנה של אנגליה בכדורגל הוא זומן לנבחרת ג'מייקה בכדורגל. בעקבות פציעתו של ג'בון איסט גריי השתתף במשחקי גביע הזהב 2021. את שערו הראשון במדי הנבחרת הוא כבש נגד סרביה. גריי השתתף במשחקי הנבחרת לקראת מונדיאל 2022.

קישורים חיצוניים
----------------

ויקישיתוף מדיה וקבצים בנושא **אנדרה גריי** בוויקישיתוף
* אנדרה גריי, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Burnley pay club-record fee for Gray". *BBC Sport* (באנגלית בריטית). נבדק ב-2022-04-09.
2. ↑  "Watford sign Gray in 'record £18.5m deal'". *BBC Sport* (באנגלית בריטית). נבדק ב-2022-04-09.
דיתלם סוקר מסדר חיילים בעת שחרור מרסיי, אוגוסט 1944
**אנדרה דיתלם** (בצרפתית - **André Diethelm**; ‏3 ביולי 1896 - 11 בינואר 1954) הוא פוליטיקאי צרפתי, שהיה בין ראשי צרפת החופשית בתקופת מלחמת העולם השנייה. בתקופת הממשלה הזמנית של הרפובליקה הצרפתית שימש כשר ההגנה, ובזמן הרפובליקה הצרפתית הרביעית שימש כיושב ראש הסיעה הפרלמנטרית של מפלגת אספת העם הצרפתי (RPF) מפלגתו של שארל דה גול.

ביוגרפיה
--------

דיתלם נולד בעיירה בור אן ברס (Bourg-en-Bresse) שבמחוז אן שבצרפת. הוא שירת כחייל במהלך מלחמת העולם הראשונה ולאחר מכן קיבל תפקיד כלכלי בממשל הקולוניאלי בהודו-סין. כן שימש כמנכ"ל משרדו של שר הפנים, ז'ורז' מנדל בין 1938 ל-1940.

ב-1941 עזב את אדמת צרפת והצטרף לכוחות צרפת החופשית של שארל דה גול בלונדון. דה גול הכיר אותו מתקופת עבודתו אצל מאנדל, וממעורבותו במגעים שקדמו ליצירת צרפת החופשית בימיה האחרונים של הרפובליקה השלישית, עת ניסה דה גול לשכנע את מאנדל להקים ממשלה צרפתית בגולה. בספטמבר 1941 מינה אותו דה גול לחבר "הוועד הלאומי", מעין ממשלה בגלות שהקים דה גול. תפקידו של דיתלם היה שר העבודה והמידע. במהלך השנים מילא דיתלם תפקידים מיניסטריאליים שונים, לרוב תפקידים ביצועיים בעלי אופי כלכלי, בוועד הלאומי, ובמסגרת "הוועד הצרפתי לשחרור לאומי", מסגרת רחבה יותר שהוקמה בשנת 1943. ב-3 במאי 1944 התמנה לשר המלחמה, ושמר על תפקידו זה בממשלה הראשונה שהקים דה גול, בספטמבר 1944 במסגרת הממשלה הזמנית של הרפובליקה הצרפתית. בתפקידו זה היה בין האחראים לחימושו מחדש וכינונו של הצבא הצרפתי, שהמשיך בלחימה לצד בעלות הברית עד לסוף המלחמה. ב-21 בנובמבר 1945 פרש מהממשלה עם הקמת ממשלתו השנייה של דה גול. 

בנובמבר 1945 נבחר דיתלם לאספה המכוננת של צרפת מטעם מחוז ווז' והמשיך לשרת כחבר הפרלמנט גם במהלך תקופת הרפובליקה הצרפתית הרביעית. כאשר הקים דה גול את מפלגתו, "אספת העם הצרפתי", נמנה דיתלם עם ראשיה, ושימש כיושב ראש הסיעה הפרלמנטרית. בשנת 1953 הידרדרה מאוד בריאותו, ובינואר 1954 מת, בפריז.

קישורים חיצוניים
----------------

ויקישיתוף מדיה וקבצים בנושא **אנדרה דיתלם** בוויקישיתוף

הערות שוליים
------------

1. ↑  שארל דה גול, **המאבק לחירות**, כרך ראשון, "אל הדגל", הוצאת עם הספר, תשי"ח, עמ' 71.
2. ↑  שארל דה גול, **המאבק לחירות**, כרך ראשון, "אל הדגל", הוצאת עם הספר, תשי"ח, עמ' 232.
3. ↑  Paris cheers new french army, פלסטיין פוסט, 3 באפריל 1945

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14617871c (data)
* GND: 129678856
* ISNI: 0000 0000 6657 653X
* LCCN: n2004046071
* NTA: 291111300
* SUDOC: 079318304
* Trove: 1530442
* VIAF: 38004943
* WorldCat: lccn-n2004046071

 |
**אנדרה מוריס קית' ברלי** (באנגלית: **Andre Maurice Keith Burley**; נולד ב-10 בספטמבר 1999 בסלאף שבברקשייר, אנגליה) הוא כדורגלן אנגלי בעל שורשים מסנט קיטס ונוויס המשחק בעמדת הבלם בקבוצת וויקומב וונדררס מהפוטבול ליג הראשונה ובנבחרת סנט קיטס ונוויס.

קריירת מועדונים
---------------

### רדינג

ברלי החל את הקריירה המקצוענית שלו ברדינג, וב-2 ביולי 2018 חתם על חוזה מקצועני ראשון במועדון. ב-4 בינואר 2020 הוא ערך את הופעת הבכורה שלו במועדון, בתיקו 2-2 נגד בלקפול במסגרת גביע ה-FA. הוא ערך שלוש הופעות בגביע, אך לא זכה לדקות משחק בליגה.

### ההשאלה לווטרפורד

ב-14 בפברואר 2020 הושאל ברלי לווטרפורד מליגת העל האירית למשך חצי עונה. הוא ערך שלוש הופעות ליגה במדי המועדון.

### וויקומב וונדררס וההשאלה להאנגרפורד טאון

ב-29 בספטמבר 2020 חתם ברלי בוויקומב וונדררס מהפוטבול ליג צ'מפיונשיפ. ב-14 בדצמבר הוא הושאל להאנגרפורד טאון מהנשיונל ליג דרום למשך חצי עונה, וערך במדי המועדון חמש הופעות ליגה.

קריירה בינלאומית
----------------

ב-24 במרץ 2021 ערך ברלי את הופעת הבכורה שלו בנבחרת סנט קיטס ונוויס, בניצחון 1-0 על נבחרת פוארטו ריקו במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  SEVEN PLAYERS SIGN FIRST PRO DEALS WITH READING באתר הרשמי של רדינג, 2 ביולי 2018 (באנגלית)
**טירת האגם** היא מערכת השו"ב המרכזית של המטה הכללי בצה"ל. המערכת פותחה על ידי חברת TSG IT, חברה פרטית בבעלות התעשייה האווירית לישראל ופורמולה מערכות, בשיתוף אגף התקשוב בצה"ל, כדי לקשר בין גורמי המידע[דרושה הבהרה] לגורמי האש.

המערכת יוצרת חיבור תהליכים מבצעיים בין זרועי שמאפשר גם חיבור של פלטפורמות לרשת. כך לדוגמה ניתן לצפות באמצעותה בנתונים אודות התקדמות הלחימה: מיקומי הכוחות הישראליים ומרכזי הפעילות של האויב - ממחסני אמצעי לחימה, רקטות ומשגרים ועד למפקדות הארגונים עצמם. מעבר לכך היא מאפשרת לראות את תמונת המצב של שיגורי רקטות לעורף הישראלי בזמן אמת. היא מציגה על גבי מפת ישראל לא רק את מיקומי נפילות הטילים, אלא גם את סוג החימוש שנורה, את הנזק שנגרם בעקבותיו ואת טווחי הזמן בו היה העורף הישראלי תחת מתקפה.

פיתוח המערכת
------------

אפיון המערכת החל בסוף שנות ה-90 במסגרת חיל הקשר והאלקטרוניקה, ופיתוחה בפועל החל בחיל הקשר בשיתוף פעולה עם TSG ב-2001. היא נוסתה מבצעית לראשונה בתרגיל ב-2004 אשר לא עמד בציפיות. הניסיון המשמעותי הבא היה בשנת 2005 במהלך תוכנית ההתנתקות עם גרסה מעודכנת שזכתה להצלחה חלקית. משנת 2006 עבר מוקד הפיתוח ל-TSG וב-2014 הפיתוח חזר לצה"ל לצורך הפחתת עלויות. פיתוח המערכת הועבר ליחידת לוט"ם של אגף התקשוב. בשונה מחברות אזרחיות, הפצת הגרסאות נעשתה על בסיס תהליכים מבצעיים בצה"ל ולא על פי בשלות המערכת.

בשנת 2013 הושקה גרסה מבצעית ניידת לטאבלטים. בגרסה זו בוצעה התאמת היישומים והמערכות לגרסה הניידת, שמירת ההגנה בהיבטי אבטחת מידע ושמירה על קשר רציף בהיבט המידע.

הערות שוליים
------------

1. 1 2  עמי רוחקס דומבה, צה"ל רוצה לפתח שו"ב לבד, באתר Israel Defense, ‏28 באוקטובר 2016
2. ↑  חנן גרינברג, "רמזור" צה"לי: תוקפים - ועוקבים בזמן אמת, באתר ynet, 23 במאי 2011
3. ↑  גילי כהן, צה"ל הצטייד במערכת חדשה למיפוי נפילות טילים, באתר הארץ, 9 במרץ 2012
4. ↑  עמי רוחקס דומבה, ‏מערכת השו"ב של ה"בור", באתר "IsraelDefense‏", 17 ביולי 2014
5. ↑  אור הירשאוגה, צה"ל יצמצם שיתופי פעולה עם חברות מחשוב: "נחסוך יותר מ-200 מיליון ש'", באתר TheMarker‏, 29 באוקטובר 2013
6. ↑  יוסי הטוני, צה"ל פיתח גרסה ניידת מבצעית של "טירת האגם" בפרויקט בהיקף מיליוני שקלים, באתר אנשים ומחשבים, ‏09 באפריל 2013
פירוש נוסף ערך זה עוסק ברכס הרים בארץ אואטס שבאנטארקטיקה. אם התכוונתם למשמעות אחרת, ראו הר מילר.

**רכס מילר** (באנגלית: **Miller Range**) הוא רכס הרים בארץ אואטס, שבאנטארקטיקה.

הרכס מתחיל מדרום לקרחון נמרוד; ומשתרע לאורכו של גדתו המערבית של קרחון מארש; אורכו של הרכס 80 קילומטרים.

שיא גובהו של הרכס 3,000 מטרים מעל פני הים.

היסטוריה
--------

### מקור השם

הרכס נקרא על שמו של ג'יי. ה. בוב ("J.H. "Bob) הוא סר ג'וזף הולמס מילר, חבר הקבוצה הניו זילנדית של המשלחת הטראנס-אנטארקטית של חבר העמים הבריטי בשנת 1958, אשר ביחד עם ג'י. וו. מארש מיפה את האזור.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, PP 145 - 152, 166 - 168
• Gunner, John D. 1969, **Petrography of Metamorphic Rocks from the Miller Range, Antarctica**, Institute of Polar Studies Report No. 32, Research Foundation and the Institute of Polar Studies, The Ohio State University

קישורים חיצוניים
----------------

* רכס מילר באתר הסקר הגאולוגי של ארצות הברית
* רכס מילר באתר הגאזט האנטארקטי המשווה SCAR של ממשלת אוסטרליה
* מפת אזור רכס מילר
* רכס מילר באתר mindat
* מטאוריטים שהתגלו ברכס מילר באתר mindat

הערות שוליים
------------

1. 1 2 3 4 5 6  מידע גאוגרפי והיסטורי
2. ↑  מידע גאוגרפי
3. ↑  על שמו נקרא קרחון מארש הסמוך.
הכניסה הרשמית לטירת הילסבורו
**טירת הילסבורו** (באנגלית: **Hillsborough Castle**) היא בית אחוזה המצוי במחוז דן שבצפון אירלנד. הטירה היא בית מגורים רשמי של בית המלוכה הבריטי ומשמש כיום את צ'ארלס השלישי, מלך הממלכה המאוחדת. בטירה מתגורר דרך קבע מזכיר המדינה של צפון אירלנד המהווה נציג בית המלוכה בצפון אירלנד. באחוזה נוהגים להתגורר בני בית המלוכה הבריטי בבקרם בצפון אירלנד מאז שנת 1920.

היסטוריה
--------

המבנה, על אף שמו, אינו טירה, ולמעשה הוא בית אחוזה הבנוי בסגנון ג'ורג'יאני. המבנה נבנה במאה ה-18 עבור המרקיז מדנשייר, והיה בבעלות המשפחה עד שנת 1922 עת המרקיז השישי מדנשייר מכר את המבנה לממשלה הבריטית. הבית נרכש על מנת למנוע מחלוקת פוליטית, מאחר שעל פי חוק ממשלת אירלנד, 1920 נוצרה מדינה בשם צפון אירלנד והופרד הממשל בין צפון אירלנד ודרום אירלנד. לאחר החלוקה משל הלורד הסגן של אירלנד על כל אירלנד, אולם בעקבות החוזה האנגלי אירי משנת 1921 ניתנה עצמאות לאירלנד הדרומית והיא הפכה למדינת אירלנד בוטלה משרת הלורד סגן, ולא היה למעשה נציג לכתר הבריטי בצפון אירלנד, וכן לא היה לו מקום מגורים רשמי (מקום המגורים של הלורד הסגן היה משכן המשנה למלך בדבלין. טירת הילסבורו, המצויה בסמוך לבירת צפון אירלנד - בלפסט הייתה מקום מתאים למגורי נציג בית המלוכה. המושל הראשון של צפון אירלנד, ג'יימס אלברט אדוורד המילטון, הדוכס השלישי של אברקורן עבר להתגורר במבנה בשנת 1925.

מזכיר המדינה
------------

בעקבות ההחלטה לשינוי שיטת הממשל בצפון אירלנד וביטול שלטון הרוב בצפון אירלנד בוטלה משרת המושל של צפון אירלנד וראש הממשלה של צפון אירלנד, ובמקומם נוצר תפקיד מזכיר המדינה של צפון אירלנד, ובעל תפקיד זה עבר להתגורר באחוזה.

מגורי בית משפחת המלוכה
----------------------

בית המלוכה הבריטית נוהג, בביקוריהם בצפון אירלנד, להתגורר בטירת הילסבורו. המלכה אליזבת ובעלה הנסיך פיליפ התגוררו במבנה במהלך ביקורים במסגרת סיורי שנת היובל למלכותה של אליזבת בשנת 2002.

ההסכם האנגלי אירי
-----------------

בטירה נחתם ההסכם האנגלי אירי בשנת 1985. ראש ממשלת אירלנד גארט פיצג'ראלד האמין שחתימה על ההסכם בטירה תעזור לפייס את היוניוניסטים (תומכי האיחוד) האירים, אולם דווקא החתימה על ההסכם באולם הכתר של הטירה הביאה להתנגדות רבה יותר להסכם מצד היוניוניסטים.

חדשנות בארמון
-------------

טירת הילסבורו היא בית המגורים המלכותי הבריטי הראשון בו התגוררו בגלוי זוג הומוסקסואלי - מזכיר המדינה של צפון אירלנד פיטר מנדלסון התגורר במבנה עם בן זוגו לחיים.

קישורים חיצוניים
----------------

ויקישיתוף מדיה וקבצים בנושא **טירת הילסבורו** בוויקישיתוף
* 

* אתר האינטרנט הרשמי של טירת הילסבורו
* סיור וירטואלי של טירת הילסבורו

| בניינים רשמיים בצפון אירלנד |
| --- |
| 

|  |
| --- |
| בניין הפרלמנט • טירת הילסבורו • טירת סטורמונט • בית סטורמונט |

 |

| ארמונות מלכותיים בבריטניה |
| --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |
**מָנָחַת** הייתה עיר מקראית. חוקרי המקרא וארץ ישראל במאה ה-20 הציעו לזהותה עם מָנָחָה, עיר בחבל יהודה, בין קריית יערים לביתר, המוזכרת בתרגום השבעים. חוקרים אחרים סוברים כי מנחת היא עיר בשפלה. בספר דברי הימים מסופר כי הוגלו אל מנחת בני שבט בנימין:  
 "וּבִנְיָמִן הוֹלִיד אֶת בֶּלַע בְּכֹרוֹ אַשְׁבֵּל הַשֵּׁנִי וְאַחְרַח הַשְּׁלִישִׁי: ... וְאֵלֶּה בְּנֵי אֵחוּד אֵלֶּה הֵם רָאשֵׁי אָבוֹת לְיוֹשְׁבֵי גֶבַע וַיַּגְלוּם אֶל מָנָחַת." מנחת הייתה כנראה עירם של בני שבט יהודה ממשפחת המנחתי: "בְּנֵי יְהוּדָה עֵר וְאוֹנָן וְשֵׁלָה שְׁלוֹשָׁה נוֹלַד לוֹ מִבַּת שׁוּעַ הַכְּנַעֲנִית ... בְּנֵי שַׂלְמָא בֵּית לֶחֶם וּנְטוֹפָתִי עַטְרוֹת בֵּית יוֹאָב וַחֲצִי הַמָּנַחְתִּי הַצָּרְעִי:" באמצע המאה ה-20 הוצע לזהות את מנחה או מנחת בכפר אל-מאלחה מדרום מערב לעיר העתיקה של ירושלים, אשר בסמוך לו הוקמה בשנות ה-90 של המאה ה-20 שכונת מלחה, וזאת באשר למיקומה הפרשני בחבל יהודה. בחפירות ארכאולוגיות שנערכו במקום בשנים 1989–1987, על ידי גרשון אדלשטיין, יניר מילבסקי ושרה אורנט, נתגלו ממצאים קראמיים הדומים לממצאים שנתגלו בחפירות באזור שכונת גילה על ידי עמיחי מזר, ותוארכו שם לתקופת הברזל. עם זאת, חופרי מנחת תיארכו את האתר לתקופה מוקדמת יותר; תקופת הברונזה המאוחרת.

במכתבי אל עמארנה נזכר שם מקום "מנחת" (Mankhate) (קנ' 292, שו' 30) ומצוין כי אינו מרוחק הרבה מגזר (שם, שו' 43). הופעת שם המקום במכתבי אל עמארנה מעידה על קדמות השם.

לקריאה נוספת
------------

* הערכים: מָנָחָה, מָנָחַת, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 537.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 39, 130.

הערות שוליים
------------

1. ↑  ספר דברי הימים א', פרק ח', פסוקים א'–ו'.
2. ↑  ספר דברי הימים א', פרק ב', פסוקים ג'–נ"ד.
3. ↑  רשימת פרסומים, אתר רשות העתיקות, פריט מס' 3.
4. ↑  ספר ירושלים, תקופת המקרא, עורכים: שמואל אחיטוב ועמיחי מזר, ירושלים: הוצאת יד יצחק בן-צבי, 2000, עמ' 64.
5. ↑  שמואל אפרים ליונשטם, אנציקלופדיה מקראית, הוצאת מוסד ביאליק, ירושלים, 1968, כרך ה' עמ' 33-34
רכס נסקה הוא הרכס התת-ימי שניצב לחוף פרו במרכז מפת התבליט של חוף אמריקה הדרומית
**רכס נסקה** (בספרדית: **Dorsal de Nazca**) הוא רכס הרים תת-ימי מסוג רכס שאיננו סייסמי (aseismic ridge) שכיוונו מדרום מערב לצפון מזרח השוכן על לוח נסקה מול חופי פרו וצ'ילה.

הרכס מתנשא בממוצע לגובה של 1,500 מטרים מעל לקרקעית האוקיינוס, אורכו מעל ל-1,000 קילומטרים ורוחבו כ-200 קילומטרים. הרכס עובר הפחתה מתחת ללוח הדרום-אמריקאי לאורך חופה הדרומי של פרו. ההפחתה החלה לפני 11.2 מיליון שנים בקו הרוחב 11 דרום. קצב ההפחתה פחת עם השנים מ-75 מילימטרים בשנה (עד לפני 10.8 מיליון שנים) ועד 43 מילימטרים בשנה (מלפני 4.9 מיליון שנים עד ימינו) מעריכים כי כ-900 קילומטרים מהרכס עברו הפחתה. הנקודה שבה הרכס עובר הפחתה בשקע פרו-צ'ילה זזה לאט דרומה. לתזוזה זו השפעה על אזור החוף של פרו ששקע לאחר שהרכס נדד דרומה.

בקו הרוחב 25 דרום, בסמוך לאיי דסוונטוראדס (Islas Desventuradas – "איים חסרי מזל"), מתחבר רכס נסקה לרכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), שכיוונו ממזרח למערב המתחבר בסופו של דבר לרכס המזרח-פסיפי (East Pacific Rise).

קישורים חיצוניים
----------------

* The migration history of the Nazca Ridge along the Peruvian active margin: a re-evaluation
* Geomorphic Effects in Western Peru due to Subduction

הערות שוליים
------------

1. ↑  רכס שמקורו בנקודה חמה, ולא בהתפשטות קרקעית הים ולכן לא מתחוללים לאורכו רעידות אדמה
2. ↑  The migration history of the Nazca Ridge along the Peruvian active margin: a re-evaluation
**מועדון כדורגל הוגסונד** (בנורווגית: **Fotballklubben Haugesund**) הוא מועדון כדורגל המשחק בעיר הוגסונד בנורווגיה. המועדון משחק בליגת העל הנורווגית.

היסטוריה
--------

המועדון נוסד בשנת 1993 לאחר מיזוג 2 קבוצות כדורגל. המועדון התחיל לשחק בליגה השלישית בנורווגיה ובסוף עונת 1994 הגיע למקום הראשון בליגה השלישית ועלה לליגה השנייה. המועדון שיחק שנתיים בליגה השנייה ועלה לראשונה לליגת העל הנורווגית בסוף עונת 1996.

בעונת 1997 הגיע לרבע גמר הגביע הנורווגי והפסיד לקבוצת סטרומסגודסט. בעונת 1998 הגיע לשמינית גמר הגביע הפסיד לקבוצת סקייד. המועדון שיחק בליגת העל הנורווגית שנתיים. לאחר מכן שיחק עונה אחת בליגה השנייה, עונה אחת בליגת העל וחזר לליגה השנייה בסוף עונת 2000.

המועדון שיחק בליגה השנייה מעונת 2001 ועד עונת 2009 למעט עונה אחת ששיחק בליגה השלישית. בעונות 2003, 2004 הגיע לרבע גמר ושמינית גמר הגביע הנורווגי והפסיד לקבוצת רוזנבורג. בעונת 2007 הגיע בפעם הראשונה לגמר הגביע הנורווגי והפסיד לקבוצת לילסטרום. בעונת 2008 הגיע לשמינית גמר הגביע והפסיד לקבוצת בודה/גלימט. בסוף עונת 2009 הגיע למקום הראשון בליגה השנייה ועלה לליגת העל הנורווגית.

הקבוצה משחקת ברציפות בליגת העל הנורווגית מעונת 2010. בעונות 2010, 2011 הגיעה לשמינית גמר הגביע והפסידה לקבוצות סטרמגודסט וויקינג בהתאמה. בעונת 2012 הגיעה לרבע גמר הגביע הנורווגי והפסידה לקבוצת IL הד. בעונת 2013 הגיעה לחצי גמר הגביע הפסידה לקבוצת רוזנבורג, סיימה את הליגה במקום השלישי והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות הראשון ניצחה את קבוצת איירבאס UK ברוטון מויילס. בסיבוב המוקדמות השני הפסידה לקבוצת סרייבו מבוסניה והרצגובינה והודחה מהטורניר.

הישגים
------

* **הגביע הנורווגי**:
	+ סגנות (1): 2007

שחקנים בולטים
-------------

* נורווגיהנורווגיה טום ארנה אנדרסן
* ניגריהניגריה באלה גרבה
* נורווגיהנורווגיה פר מורטן כריסטיאנסן
* נורווגיהנורווגיה אריק מאלנד
* נורווגיהנורווגיה וגארד סקיירבה
* נורווגיהנורווגיה יואקים ואגה נילסן

קישורים חיצוניים
----------------

ויקישיתוף מדיה וקבצים בנושא **הוגסונד** בוויקישיתוף
* אתר האינטרנט הרשמי של הוגסונד
* הוגסונד, ברשת החברתית פייסבוק

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| נורווגיהנורווגיה ליגת העל הנורווגית, עונת 2022 |
| --- |
| 

|  |
| --- |
| אוד גרינלנד • בודה/גלימט • הוגסונד • וולרנגה • ויקינג • טרומסה • כריסטיאנסונד • לילסטרום • מולדה • סטרומסגודסט • סאנדפיורד • סרפסבורג 08 • רוזנבורג • ג'רב • אולסונדס • האמארקאמארטן |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 73145970330032252555
* WorldCat: viaf-73145970330032252555

 |
**תלמי האחד עשר** השם המלא **תלמי אלכסנדר השני** (ביוונית: **Πτολεμαῖος Ἀλέξανδρος**‏; 105 לפנה"ס - 80 לפנה"ס), היה מלך מצרים מבית תלמי לתקופה קצרה מאוד בשנת 80 לפנה"ס. הוא היה אחרון המלכים החוקיים של מצריים התלמיית.

קורות חיים
----------

תלמי האחד עשר היה בנו של תלמי העשירי שמלך בקפריסין ובמצרים. אמו הייתה קלאופטרה סלנה הראשונה, אחותו של האב. הוא בילה את רוב חייו בגלות ממצרים. בעת המאבק שניהלה סבתו קלאופטרה השלישית ביחד עם אביו כנגד בית סלאוקוס בסיוע לאלכסנדר ינאי בארץ ישראל כנגד תלמי התשיעי שבא לסייע לתושבי עכו. בשנת 103 לפנה"ס סבתו שלחה אותו לאי קוס בים האגאי, יחד עם בני דודו תלמי השנים עשר ואחיו, לימים תלמי מלך קפריסין, לשם הגנתם. יחד אתם הם העבירו לאי סכום כסף גדול.

בשנת 88 לפנה"ס לערך, בעת מותו של אביו, הוא נשבה על ידי מלך פונטוס מיתרידטס השישי שכבש את אסיה הקטנה וחלקים נרחבים ביוון כולל האי קוס. הוא קיבל יחס טוב ממיתרידטס שגם דאג לחינוכו כיאה לנסיך הלניסטי. למרות זאת, בשנת 84 לפנה"ס ניצל את הקרב בין מיתרידטס לרפובליקה הרומית בהנהגתו של לוקיוס קורנליוס סולה שיצא לקרב כדי לעצור את מסע כיבושיו של מיתרדטס ולהחזיר את השטחים שנכבשו, וברח למחנהו של סולה ושב איתו לרומא כבן חסותו. סולה שהפך לאחר חזרתו לדיקטטור של רומא, השאיר אותו בעיר כבן ערובה פוליטי יקר ערך.

בשנת 81 לפנה"ס מת דודו תלמי התשיעי ללא יורשים חוקיים. את השלטון הוא השאיר לבתו ברניקי השלישית ששלטה שלטון יחיד. על פי קיקרו, תושבי אלכסנדריה לא התנגדו לשלטון היחיד שלה בגלל אהבתם הרבה אליה. סולה החליט על דעתו, ללא כל התייעצות עם ברניקי או עם אנשי שלטון אחרים במצרים, לשלוח את תלמי האחד עשר למצרים כדי לשאת את ברניקי השלישית לאישה ולמלוך יחד אתה ובכך להשיג לעצמו בן חסות בכתר המצרי. ברניקי נישאה לו בשנת 80 לפנה"ס, אך לא שיתפה פעולה וסירבה לחלוק איתו את השלטון. תלמי האחד עשר רצח אותה 19 יום לאחר נישואיהם והכריז על עצמו כשליט יחיד במצרים. כתגובה על כך אנשי אלכסנדריה, שאהבו את המלכה, גררו אותו ממקום למקום עד לבית הגימנסיון הגדול שם רצחו אותו כנקמה על מעשיו.

מאחר שלא נותרו עוד יורשים חוקיים לבית תלמי, את תלמי האחד עשר ירש בן דודו תלמי השנים עשר, בנו הלא חוקי של תלמי התשיעי.

קישורים חיצוניים
----------------

* The House of Ptolemy, Chapter XII. Berenice III, Ptolemy X Alexander II, Ptolemy XI (Auletes)  by E. R. Bevan
* תלמי האחד עשר, באתר אנציקלופדיה בריטניקה (באנגלית)

הערות שוליים
------------

1. ↑  Berenice III, Ptolemy X Alexander II, Ptolemy XI Auletes ,Edwyn R. Bevan

| בית תלמי |
| --- |
| 

|  |
| --- |
| תלמי הראשון • תלמי השני • תלמי השלישי • תלמי הרביעי • תלמי החמישי • קלאופטרה הראשונה • תלמי השישי • קלאופטרה השנייה • תלמי השביעי • תלמי השמיני • קלאופטרה השלישית • תלמי התשיעי • קלאופטרה הרביעית • תלמי העשירי • ברניקי השלישית • תלמי האחד עשר • תלמי השנים עשר • קלאופטרה החמישית • ברניקי הרביעית • קלאופטרה השביעית • תלמי השלושה עשר • תלמי הארבעה עשר • תלמי החמישה עשר |

 |

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500372662
* VIAF: 5687150325540010090006
* WorldCat (עם VIAF): 5687150325540010090006

 |
**תלמי אפיון** (ביוונית: **Πτολεμαῖος Ἀπίων**‏; 150‏-145 לפנה"ס - 96 לפנה"ס בערך) היה נסיך מצרי מבית תלמי. בנו של תלמי השמיני ומלך קירנה.

קורות חיים
----------

תלמי אפיון היה בנו של תלמי השמיני ("פיסקון") מלך מצרים, ושל פילגש ששמה אינה מצוין במקורות. יש המזהים את אותה פילגש עם אירנה (Eirene), שנודעה לה השפעה רבה בחצרו של תלמי השמיני. עם זאת, טענה זו אינה וודאית ואין לה עדויות ברורות. השם "תלמי" היה שם רווח מאוד בקרב משפחתו, והשם "אפיון" הוא ככל הנראה שם מצרי עתיק שנגזר משמו של האל המצרי אפיס. בין אחיו למחצה ניתן למנות את תלמי התשיעי ותלמי העשירי. 

הוא נולד ככל הנראה בין השנים 150-145 לפנה"ס. כאשר נולד, היה אביו מושל קירנאיקה שבלוב מטעם תלמי השישי. בשנת 145 לפנה"ס מת תלמי השישי, ואביו הוכתר כמלך. 

תלמי אפיון מונה לשליט קירנה מטעם אביו בתאריך לא ודאי. יש המתארכים את תחילת שלטונו לשנת מותו של אביו - 116 לפנה"ס, אולם יש הדוחים אותה לסביבות 100-109 לפנה"ס. על תקופת שלטונו לא ידוע דבר. על פי ההערכות בתחילה הוא שימש כמושל בלבד, אולם בהמשך, מן הסתם בתמיכת הרפובליקה הרומית, הוא הצליח לבסס את מעמדו כשליט עצמאי לחלוטין, ולהכריז על עצמו כמלך. בכתובת שתוארכה לשנת 100 לפנה"ס, נזכר "מלך המולך בקירנה". הוא מת בשנת 96 לפנה"ס. הוא מעולם לא נשא אשה ולא הוליד ילדים, ועם מותו הוריש בצוואתו את ממלכתו לרומא. עם זאת, האזור לא הפך לפרובינקיה רומית מיד, ובתחילה הרומאים העניקו לאזור עצמאות. רק בשנת 74 לפנה"ס השתלטו הרומאים סופית על המחוז.

קישורים חיצוניים
----------------

ויקישיתוף מדיה וקבצים בנושא **תלמי אפיון** בוויקישיתוף
* תלמי אפיון באתר Ptolemaic Dynasty (באנגלית)
* תלמי אפיון, באתר אנציקלופדיה בריטניקה (באנגלית)

הערות שוליים
------------

1. ↑  הגיית השם ביוונית: א**פי**ון במלעיל.
2. ↑  ראו לדוגמה: אפיאנוס, "**מלחמות מיתרידטס**", 121. "אפיון, מלך במדינה זו [קירנה], ממזר מבית תלמי".
3. 1 2 3 4  Smith, **Dictionary of Greek and Roman Biography and Mythology**, "Ptolemaeus Apion", 1873
4. ↑  אירנה באתר Ptolemaic Dynasty
5. ↑  השוו למשל: יוסף בן מתתיהו, "**נגד אפיון**", מאמר שני, פרק ה.
6. 1 2 3  תלמי אפיון באתר Ptolemaic Dynasty
7. ↑  דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765.
8. ↑  דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765. הערה 94.
9. ↑  יוסטינוס, ספר שלושים ותשעה, 5. אמיאנוס מרקלינוס, ספר עשרים ושתים, 16, 24. אפיאנוס, "**מלחמות האזרחים**", 1.13.111.
10. ↑  דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765. הערה 96.
**אודי סמליין** (באפריקנס: **Eudy Simelane**;‏ 11 במרץ 1977 - 28 באפריל 2008) הייתה כדורגלנית דרום אפריקנית לסבית מוצהרת ופעילת זכויות להט"ב באפריקה, אשר נרצחה לאחר אונס מְתַקֵּן.

ביוגרפיה
--------

סמליין נולדה ב-11 במרץ 1977 בבית החולים הגדול ביותר בעולם בקוות'מה, חאוטנג, דרום אפריקה. בעקבות סיבוכים בלידה, נאלצה סמליין לשהות בבית החולים מספר חודשים לאחר לידתה.

סמליין התגלתה בגיל 21 על ידי ג'וזף מקהונזה, שחקן עבר של קייזר צ'יפס שעסק בפיתוח כדורגל הנשים בדרום אפריקה. מקהונדה הוא המאמן של קבוצת הכדורגל הלאומית של דרום אפריקה לנשים הנקראת גם "בויאנה בויאנה".

סמליין שיחקה גם עבור קבוצת הכדורגל "Springs Home Sweepers F.C". סמליין גם שימשה כמאמנת של ארבע קבוצות שונות והשתתפה בלימודים כדי להפוך לשופטת כדורגל.

הרצח והמשפט
-----------

ב-28 באפריל 2008 נחטפה סמליין, נאנסה ונדקרה כ-25 פעמים בכל חלקי גופה. סמליין מתה מפצעיה וגופתה הושלכה בערוץ נחל בפאתי יוהנסבורג.

ארבעה חשודים במעשה נתפסו והמשפט החל ב-11 בפברואר 2009. אחד מהחשודים הודה במעשה ונידון למאסר של 32 שנים, נאשם אחר נידון למאסר של 35 שנים והשניים הנותרים זוכו מכל אשם
. במהלך המשפט לא הועלתה לדיון נטייתה המינית של סמליין, על אף שזו היוותה את המניע לאונס הקבוצתי ולרצח. 
מקרה הרצח נידון בהרחבה בכלי התקשורת באירופה, בדגש על כך שממשלת דרום אפריקה מנסה להסתיר את התופעה ובמשך זמן רב הצליחה להעלים את הרצח מהתקשורת.

הנצחה
-----

בשנת 2009, הוקם בעיר מולדתה גשר זעיר לזכרה של סמליין.

קישורים חיצוניים
----------------

* אלימות מינית בדרום אפריקה
* זכויות להט"ב באפריקה

הערות שוליים
------------

1. ↑
2. ↑
3. ↑  דניאל שחק, כוכבת העבר נאנסה ונרצחה כי היא לסבית, אתר חדשות מחלקה ראשונה, 13/03/2009
4. ↑

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb170209152 (data)
* ISNI: 0000 0004 4617 3732
* LCCN: no2015006463
* VIAF: 314815999
* WorldCat: lccn-no2015006463

 |